епидемичен паротит (заушка)
информация за заболяването епидемичен паротит (заушка)
епидемичният паротит или още заушка е остро инфекциозно заболяване. характеризира се със засягане на околоушните слюнчени жлези, умерено изразени токсични поражения и доброкачествено протичане. по-рядко се атакуват други жлезисти органи - полови жлези, панкреас, както и централната нервна система, като се предизвикват съответните възпаления на органа. източникът на зараза е болен човек. причинителят е вирус, който се предава по въздушно-капков път и по-рядко по контактно-битов. заболяването е разпространено повсеместно и се проявява спорадично или под формата на епидемични взривове. боледуват основно деца или лица в младежка възраст.
пръв хипократ описва паротитна епидемия на остров тасос. през xvi век френският хирург амброаз паре отбелязва, че заболяването е заразно и описва точната му локализация. за първи път вирусът е изолиран през 1934 г. първите живи ваксини са създадени в сащ през 1954 г.[1]
епидемичният паротит е заболяване, което е разпространено в цял свят, независимо от климатичните условия. след въвеждане на имунизацията броят на заболелите значително намалява. в българия броят на заболелите в периода 1955-1975 г. е значителен. в някои от годините числеността надхвърля дори тази на заболелите от дребна шарка. ваксината срещу епидемичен паротит е въведена у нас през 1974 г. през периода 1982–1986 г. плановата имунизация е преустановена. това води до рязко увеличаване на броя на заболелите, които с въвеждането на нова ваксина чувствително намаляват и през 1995 г. спадат до 66 случая за цялата година. през 1997 г. се наблюдава нов пик от 5465 заболели - пряк резултат от наличието на неимунизирани деца от предходни спирания на ваксинацията[2].

информация за ваксината срещу епидемичен паротит (заушка)
в българия се провежда имунизация с жива ваксина. използва се тривалентна ваксина срещу епидемичен паротит, морбили и рубеола. прилага се на деца на 13-месечна възраст. реимунизация се прави на 12-годишна възраст.



повече за състава на многокомпонентната ваксина, част от която е ваксината за епидемичен паротит, можете да прочетете тук.





[1]centers for disease control and prevention. mumps. epidemiology and prevention of vaccine-preventable diseases. atkinson w, wolfe s, hamborsky j, eds. 12th ed. washington dc: public health foundation, 2011. accessed 7/31/2014.



[2]проучване ефективността на масовата специфична имунопрофилактика при епидемичния паротитавтореферат, плевен, 2010м. карчева